  Street Food รถเข็นขาย Kebabไก่อร่อยๆครับ
ย่านเมียงดง พอตกเย็นก็เริ่มมีรถเข็นขายของ ทั้งเสื้อผ้า ของกิน ออกมาขายเต็มถนนไปหมด

 "Kebab" แปลว่าอาหารเสียบไม้ย่าง 
ไม้เล็ก ไม้ใหญ่ก็เรียกเคบับครับ เป็นอาหารทางตะวันออกกลาง ส่วนมากจะใช้เนื้อไก่ เนื้อวัวทั้งชิ้น หมักเครื่องเทศ
เสียบแกนเหล็ก ทีมีเตาไฟให้ความร้อนด้านหลัง
แล้วค่อยๆแล่ส่วนด้านนอกที่สุกไปเรื่อยๆ

 ร้านนี้ขายเคบับไก่อย่างเดียว ชิ้นละ 3พันวอน
ไก่หมักสีออกแดงๆ อร่อยมีรสชาติดีครับ
แป้งเป็น Flatbread แบบแป้ง Lavash นุ่มๆ
เอาไปนาบกระทะนิดนึงให้พอมีสี ได้กลิ่นหอม
วางด้วยผักสลัด กะหล่ำปลีซอย ราดซอสเขียวๆ
รสหอมหวาน คล้ายๆ Salsa Verde ไม่เผ็ดครับ
ซ้ำอีกทีด้วยซอสทะเขือเทศกับมัสตาร์ด
วางไก่ที่แล่ออกมาลงไป ม้วนห่อกินพอดีคำ

 อร่อยครับ ทุกอย่างเข้ากันแบบลงตัว ครบรส
แป้งนุ่มๆ ไก่สุกกำลังดีมีกลิ่นเครื่องเทศหอมๆ
บวกกับซอสหลายอย่างที่ใส่ลงไป 
ใครมาเดินช้อปปิ้งแถวนี้ ถ้าเจอ ต้องลองครับ



